อาเซียนจัดประชุมเชิงปฏิบัติการเพื่อเตรียมความพร้อมรับมือโรคอุบัติใหม่
เจ้าหน้าที่สาธารณสุขจากหลายประเทศทั่วโลกฝึกอบรมสถานการณ์สมมุติที่กรุงพนมเปญให้พร้อมรับสถานการณ์เลวร้ายที่สุดของโรคระบาดใหม่ๆ
การประชุมนี้มีบุคลากรด้านสาธารณสุขทั้งจากสมาคมอาเซียน สหรัฐฯ สหภาพยุโรป และองค์การระหว่างประเทศต่างๆ เข้าร่วมด้วย โดย ดร.สุรินทร์ พิศสุวรรณ เลขาธิการใหญ่สมาคมอาเซียนชี้ว่า จุดประสงค์หลักของการอบรมคือการสร้างความรู้จักคุ้นเคยซึ่งกันและกัน เพื่อประโยชน์ในการประสานงานในอนาคต และเรียนรู้วิธีปฏิบัติที่ดีที่สุดจากกัน ดร.สุรินทร์ พิศสุวรรณกล่าวด้วยว่าปัญหาท้าทายต่างๆ เช่นโรคอุบัติใหม่ วิกฤติการณ์ด้านการเงิน และการเปลี่ยนแปลงในสภาพบรรยากาศของโลกนั้น อยู่เหนือความสามารถของประเทศใดประเทศหนึ่งซี่งจะจัดการได้โดยลำพัง และแม้กระทั่งในแต่ละประเทศเอง การแก้ปัญหาเรื่องนี้ก็ต้องการความร่วมมือจากทุกภาคส่วนในสังคม เช่นภาคการผลิตอาหาร การคมนาคมขนส่ง สาธารณูปโภค และการรักษาความปลอดภัย ไม่ใช่เฉพาะจากภาคสาธารณสุขเท่านั้น และเลขาธิการใหญ่สมาคมอาเซียนหวังว่าผลที่ได้จากการประชุมเชิงปฏิบัติการครั้งนี้ คือภูมิภาคอาเซียนที่สามาถรับมือกับสถานการณ์ที่เลวร้ายที่สุดของโรคอุบติใหม่ได้ โดยมีความสูญเสียทั้งทางเศรษฐกิจและสังคมน้อยที่สุด